JohanHeinsen/ENO huggingface dataset:
Aalborg Stiftstidende, 1845-11-28
Udlandet. De franske Kamre, ere sammenkaldte til den 27de December. - Paa Fondsbørsen i Paris seer det foruroligende ud. Børsens 60 Vexelagenter havde i den sidste Ligvidation Differencer at regulere til et Beløb af 5 til 6 Millioner, Francs og To af dem havde allerede anholdt Syndicotskammeret om Hjælp. J Albi har Banquieren Etienne Lacombes Fallit styrtet hele Staden i Fortvivlelse. Passiv massen beløber sig til sex Millioner og Activerne ikke til to. Lacombe var Præsident for Handelsretten og alle Familier, som havde noget at undvære, selv den tjenende Classe, havde indsat deres opsparede Penge hos dette Huus. Denne Banquerot har saaledes fremkaldt en almindelig Fortvivlelse. Folket hyler i Gaderne og kun den bevæbnede Magt har kunnet afholde den raae Mængde fra at antænde Banquierens Huus.
Aalborg Stiftstidende, 1845-11-28
Jbrahim Pascha har med sin Søn, Jsmael Bei, og Fætter, Jbrahim Pascha, forladt Florents og begivet sig til Livorno, hvorfra Dampfregatten "Nilen" skal bringe dem til Genua. Derfra begive de høie ægyptiske Herskaber sig til Toulon og besøge Pyrenæerbadene i Maanederne Januar, Februar og Marts.
Aalborg Stiftstidende, 1845-11-28
J Krakan sygner det offentlige Liv meer og meere hen. Ved de polsk preussiske Grændsestæder befinde sig te stive Foliobind med Navnefortegnelse over krakauske Jndvaanere, hvem Jndtrædelsen i Kongeriget Polen er forbudt.
Aalborg Stiftstidende, 1845-11-28
Stadens berømte Universitet er aldeles i Forfald og tæller kun omtrent 150 Studerende til 50 Professorer, der, som Følge heraf ofte maae læse for tomme Bænke. For at afhjælpe denne Ubehagelighed skal man have fundet paa et ganske eiendommeligt Middel, nemlig at leie Figuranter til at høre Forelæsningerne. Det maa give dygtige Embedsmænd. Forresten er der godt sørget for Universitetet ved Beskyttelsesmagterne", thi Professorerne i det catholsk theologiske Facultet maae i deres Embeder stadfæstes af Rusland, for det medicinske af Østerrig og for det juridiske af Preussen. Derhos fører Krakau Titel af en uafhængig og stræng neutral Fristat.
Aalborg Stiftstidende, 1845-11-28
Ved Kaukasus griber Schamyl Bey bestandig meer om sig og har nu ogsaa faaet et tyrkisk Paschalik revolteret imod Russerne.
Aalborg Stiftstidende, 1845-11-28
Den preussiske Cultus=Minister skal have udstædt en Opfordring til den nycatholske Læres 4 Hoved-Geistlige: Czerski i Schneidemühl, Poft i Posen, Bernhard i Thorn og Sylvester i Chodziesen, om at opstille en forenet og specifique Troesbekjendelse, paa hvis Basis der kunde blive dem en Anerkjendelse fra Statens Side tildeel. J den Badenske Stad Manheim har man med væbnet Magt splittet en Borgerforsamling, der var sammentraadt for at discutere flere offentlige Æmner, deriblandt Censurforholdene, Politimagtens Overgreb i Borgernes Rettigheder o. fl. En Deputation er afgaaet til Residentsen for at føre Klage over den imod Forsamlingsfriheden brugte Magt forholdsregel. – J Universitetstaden Heidelberg er første Nr. af "Akademisk Journal lagt under Beslag af Politiet.
Aalborg Stiftstidende, 1845-11-28
Derimod har Carlsruhes Stadtamt ophævet Beslaget paa Schulz's og Welckers Skrift: "Hemmelig Jnqvisition, Censur og Cabinetsjustits i fordærveligt Forbund." Imod Forfatterne er imidlertid, paa den Hessen-Darmstadtske Regjerings Jnjurieklage, anlagt Proces.
Aalborg Stiftstidende, 1845-11-28
Fra Sverrig berettes, at efter Faluns Tidende skulle i Upland henimod 14,000 Personer af Tyendeclassen være uden Tjeneste Sandsynligviis maa denne Opgave beroe paa en Feiltagelse eller Overdrivelse. J Westers lader Landshøvdingen udbyde Rensdyrmoes (!) til billig Priis for den af Brødmangel lidende Classe. Hr. Heilborns magre Supperecepter ere ogsaa anbefalede og almindelig udbredte og Hr. Heilborn er fra Stockholm selv afreist denhen for at give de Trængende sin Underviisning i den billigste Suppe tillavning. Enkedronningen har ladet indkjøbe en stor Deel Vadmel og Lærred af Arbeidsforeningen i Herrestad og Smaland og uddele til Asylerne i Hovedstaden. J Upsala foranstaltes en stor Concert til Jndtægt for de Nødlidende. Man taler stærkt om et forventende Forbud imod Brændeviinsbrænding, hvis ikke den tiltagende frivillige Afholdenhed og Afholdenhedsforeningernes nidkjære Virken i denne Retning giør Forbudet unødvendigt.
Aalborg Stiftstidende, 1845-11-28
Fædrelandet. Kjøbenhavn, den 26de November. Den Deputation, som er afsendt fra Bondestanden i flere Egne af Landet, for at overrække Hs. Majestæt en med 9,274 Underskrifter forsynet Petition om almindelig Værnepligt, Skattelighed, Selveiendoms Fremme og Tiendens Afløsning, har idag forgiæves anholdt om Adgang til Hs. Majestæt, og er bleven henviist til Cabinetssecretairen, der betydede den, at Hs. Majestæt ikke vilde modtage den som Deputation, hverken paa een Gang eller afdelingsviis, men muligviis ikke vilde nægte Sammes enkelte Medlemmer Audients. Kammerherre Tillisch modtog Petitionen og skal derpaa velvilligen have indladt sig med de 13 Deputerede i en udførlig Discussion om de ompetitionerede Gjenstande, hvilken varede omtrent 2 Timer. (Fædrel.) Efter Forlydende, hedder det i Berl. T., skal en af de Deputerede fra Veile Amt have Audients hos Hans Maj. Kongen imorgen Onsdag.
Aalborg Stiftstidende, 1845-11-28
Høiesteret har igaar atter afsagt Dom i Kjøbenhavnspostens" saakaldte ostindiske Sag, der for omtrent et Aar siden blev hjemviist fra denne Domstol til paany at foretages ved Hof= og Stats-Retten og der paakiendes, efter at Tiltalte, Hr. F. Hansen, under et Forhør var bleven examineret angaaende de enkelte Deele af den incriminerede Artikel, og de fornødne Oplysninger angaaende de Sager, hvorunder den Tiltalte forhen havde været actioneret, vare erhvervede og ham forelagte. Som tidligere anført, har denne Sag sin Oprindelse fra en i bemeldte Blad indrykket Correspondentsartikel, angaaende Forholdene paa det nu afhændede Tranquebar, hvori blandt Andet omtales Ønskeligheden af at afhænde vore ostindiske Colonier samt det meget nære Slægtskabs- og Svogerheds-Forhold, samt fandt Sted imellem saagodtsom det hele Rets-, Regjerings- og Politi-Personale i fornævnte Colonier. Da det Nr. af "Kjøbenhavnsposten" hvori den omtalte Correspondentsartikel fandtes, var kommet til Ostindien, blev der ikke længe efter skrevet tilbage til Cancelliet om Sags Anlæg, igjennem hvilket Collegium et kgl. Rescript ogsaa udfærdigedes om, at beordre den daværende Redacteur tiltalt for fornærmeligt Angreb paa Medlemmerne af Gouvernementet for Tranquebar, og in Specie Dommeren ved bemeldte Gouvernement, Regjeringsr. Tiemroths. Ligesom Hof- og Stads=Retten i den første afsagte Dom frifandt Redacteuren og paalagde det Offentlige Udredelse af Actionens Omkostninger, saaledes kom denne Domstol ogsaa til samme Resultat i den Dom, der atter blev afsagt efter Høiesterets Hjemviisnings-Dom. Sagen, der igaar har været plaideret mundtlig for Høiesteret, da det incriminerede Nummer ikke har været beslaglagt, er nu ved sidstnævnte Domstol bleven saaledes paakiendt: Frants Hansen bør bøde 100 Rbd. til Kjøbenhavns Fattigvæsens Hovedkasse, samt udrede alle af Actionen lovligt flydende Omkostninger, og derunder i Salarium til Procuratorerne Bang og d'Auchamp 15 Rbd. til hver og til Justitsraad Liebenborg for Høiesteret 40 Rbd."(Fædrel.)
Aalborg Stiftstidende, 1845-11-28
Ved Generalforsamlingen iaftes i Casino valgtes Justitsraad Collin som Præses og Conducteur Thielemann som Bygningskyndig. Til Forretningskyndig valgtes Cand.jur. Damkiær. Med Hensyn til den Deel af Subscribenterne, der havde tegnet sig for Præstationer af Arbeide, og der altsaa ikke kunde blive Deeltagere i Selskabet Casino, har Hr. Carstensen, i en Forsamling, som blev afholdt i Fredags, foreslaaet disse Subscribenter at anvende de tegnede Summer til et andet Foretagende, nemlig: til Opførelsen af et stort Hotel, hvortil man saa høiligen trænger heri Staden. Subscribenterne vare strax villige til at gaae ind paa dette Forslag, og tegnede foruden 25000 Rbd. Contant Actier, omtrent 150,000 Arbeids-Actier. Entreprisen beregnes til 250,000 a 300,000 Rbd. (Berl. T.)
Aalborg Stiftstidende, 1845-11-28
Den italienske Opera aabnedes igaar for et talrigt besøgt Huus med Bellinis smukke Opera "Puritanerne".(Berl. T.) I Kbhposten." ankes over en i disse Dage fra Hamborg hertil ankommen qvindelig Probenrenter, en Mad. Bernard, der har medbragt et stort Udvalg af Stoffer, som hun uden Sky falbyder i fornemme Huse og udsælger en detail til høistaaende Personer.
Aalborg Stiftstidende, 1845-11-28
Ledigt Embede. En Bogholdertjeneste ved Universitets-Qvæsturen.
Aalborg Stiftstidende, 1845-11-28
Politimesteren i Nykjøbing. Justitsraad Møller, har, i Anledning af sidste Cancelli-Circulaire, nægtet Loll. Falsters Landboforening at forsamle sig for at discutere om Oprettelsen af en høiere Bondeskole.
Aalborg Stiftstidende, 1845-11-28
Fra Haderslev skrives: "J Kjestrup, Vilstrup Sogn, er greben og her til Amtsarresten indbragt tvende mistænkelige Personer, der skal være de to af de fra Glückstad Tugthuus udbrudte trende Forbrydere. Opdagelsen skete af den unge Gaardmand Jørgen Rechelsen, paa hvis Høloft de tvende Karle søgte at skjule sig. Da de paa hans Opfordring ikke vilde overgive sig, hentede han sin ladte Bøsse; der kom flere Folk til, og nu maatte de give sig tabte. Forresten førte de lange Knive hos sig. Underveis til Haderslev forsøgte de at springe af Vognen og undflye, og kun ved Prygl fra Eskortens Side, tvende unge behjertede Bønder, lykkedes det at bringe disse farlige Krabater i Sikkerhed her i Arresten. (Do.)
Aalborg Stiftstidende, 1845-11-28
Fra en Jndsender paa en nærliggende Herregaard, har Red. af Hempels Av." modtaget Følgende: "J Henhold til den Attest som er udstædt af Sundhedscollegiet, at Nydelsen, af de af Smitten angrebne Kartofler ikke skulde være til Hinder eller Skade for Mennesker og Dyr, tillader jeg mig desangaaende at henstille nogle Facta, hvorfor der kan skaffes Beviser, hvis det skulle fordres: i Løbet af de sidste 8 Dage har jeg seet 6–8 slagtede Sviin, som i Løbet af Efteraaret stadigen ere førrede med Kartofler, tildeels bedærvede og raae; der var for Slagtningen ingen Sygdomstilfælde at see ved samme, men efter Slagtningen befandtes enten Lungen, eller Hjertet, tildeels eller endog i stor Grad at være bedærvet, ganske i Forhold til Qvantum af de nydte Kartofler, endvidere kunde man ved Dyrets Aabning bemærke samme Lugt, som er de bedærvede Kartofler egen. Dette kunde maaskee tjene til gavnlig Efterretning for dem, der forre Sviin og Køer, som skulle overvintres, med Kartofler, da de neppe ville leve Foraaret over.
Aalborg Stiftstidende, 1845-11-28
Natten til sidstafvigte Løverdag blev der forøvet Jndbrud i Skovshoved Kro. Af Boutiksvinduerne, der vendte ud til Landeveien og for hvilke der ingen Skodder vare, har Tyven udtaget en Rude og har derpaa, efter at være krøben ind af Vinduet, opbrudt Pengeskuffen i Boutiken og tilvendt sig de deri værende Penge, som ikke skulle have været ganske ubetydelige. Et Dreiejern, som Tyven havde brugt til at opbryde Skuffen med, blev om Morgenen fundet paa Gulvet. Tyven er nu paagreben. Det er en løsladt Forbedringshuusfange, ved Navn Hentik Olsen, som boede i Mørk høi. Nogle og tyve Daler i contante Penge bleve ved Randsagningen fundne hos ham og vare endeel af dem ind syede under Foderet af hans Kaskjet. For omtrent 40 Rbd. havde han allerede kjøbt sig endeel nye Klædningstykker m.v. (Berl. Td.)
Aalborg Stiftstidende, 1845-11-28
Efter Anmodning af Eieren af Herningsholm, Hr. Ph. Davidsen, bekjendtgjør Aarh. Stitstid.", at den i Viborg Stiftet." og derefter i flere andre Aviser meddeelte Efterretning om ovennævnte Hovedgaards Salg, er et Rygte, der ikke har stadfæstet sig.
Aalborg Stiftstidende, 1845-11-28
Arrestanten Gaardmand Jens Enevoldsen af Edslev, som den 28de April d. A. ved et Skud bibragte Fruentimmeret Kirsten Sørensdatter et dødeligt Saar, der efter 1 1/2 Times Forløb havde hendes Død til Følge, er ved Hads og Ring Herreders Dom af 14de Novbr. 1845 dømt til Forbedringshuusarbeide i 2 Aar. – Jmod sin vedholdende Benægtelse er han ikke overbeviist om at have havt Forsæt eller Hensigt til at dræbe eller beskadige Kirsten Sørensdatter, der stod ved Skorstenen i Kjøkkenet, beskjæftiget med Madlavning, da Skudet ramte hende i den høire Side af Underlivet. Jens Enevoldsen har stadigen forsikkret, at Skudet gik af imod hans Villie, idet han vilde sætte Hanen i Ro paa Geværet for derefter at hænge det paa sit sædvanlige Sted; men hans Tommelfinger gled ud og Hanen faldt derved ned paa den med Knaldhætte forsynede Pi sion med en saadan Fart, at Skudet gik af. Med Hensyn til at han befandt sig kun i en Afstand af høist 3 1/2 Alen fra det Sted, hvor Kirsten Sørensdatter stod, nemlig i sit til Kjøkkenet umiddelbart stødende Sovekammer, imellem hvilket og Kjøkkenet Døren stod aaben, da han paa den beskrevne Maade behandlede det af ham selv samme Dag med Hagl ladte Gevær, med Løbet vendt mod hende: blev han anseet med Maximum af den for grov Skjødesløshed eller Uagtsomhed ved Frd. af 4de Octbr. 1833 § 29 fastsatte Straf. - Dommen er efter Arrestantens Begjæring apelleret. (Aarh. Av.)– J Aarhuus projecteres i denne Tid et stort Foretagende, nemlig en Actietegning paa at skifte et SydhavsCompagni, der skulde begynde sin Virksomhed med at udsende for det Første et Skib af idetmindste 200 Commerce Læsters Drægtighed paa Fiskeri i Sydhavet. Hver Actie lydet paa 100 Rbd., og der maa ikke tegnes meer end 800 Actier førend den første Generalforsamling har været afholdt. Saasnart 250 Actier ere tegnede, sammenkaldes en Generalforsamling, hvorved Compagniet constituerer sig, Bestyrelse vælges ofv. Da Aarhuus, formedelst sin næsten altid tilgjængelige Havn, særdeles egner sig for en saadan Expedition, skal bemeldte By være Udgangspunctet for samme og Bestyrelsen der være hjemme. Jndbydelsen til denne Plan, som vi ønske at Held og Lykke, er udgaaet fra Hr. Kjøbmand (Eft Aarh. Av.) Carl Bentzen.
Aalborg Stiftstidende, 1845-11-28
Den 30te October d. A. var det Festdag i Nykjøbing, paa Mors, idet et Par særdeles agtværdige Borgerfolk, Skræder G. Godskesen og hans Kone feirede deres Guldbryllupsfest.
Aalborg Stiftstidende, 1845-11-28
Aalborg, den 28de November. Naar Magistraten i Dagsavisen udsender en Annonce til Publicum i Anledning af Brødpriserne og deres Forhold til Brødtaxten, hvis en saadan havde været at ansætte, da kommer denne Forholdsregel under nærværende Omstændigheder vistnok meget ønsket; men naar Magistraten bekjendtgiør, at Priserne efter de almindelige Regler for Brødtaxtens Sættelse ingenlunde vil fortiden kunne sættes under 26 s. for et 8 Pds. Brød, saa vide vi ei, hvorledes Communalbestyrelsen er kommen til dette Resultat, der især bliver paafaldende mod den Brødtaxt, som i disse Dage er bleven sat i Aarhuus, nemlig 1 Rbmk. for et Brød, som veier 5 Pd. 12 Lod, hvilket er lige med 23 1/2 s. for et 8 Pds. Brød. Det er aldeles vist og ligger desuden i Forholdenes Natur, at Rugen i Aarhuus er ligesaa kostbar som i Aalborg, og Bagernes øvrige Arbeidsudgifter staae ganske i samme Forhold; hvorfor skulle da Fattigfolk i Aalborg betale Brødet over 2 s. dyrere end i Aarhuus, At Rugen her, og ved overalt, i enkelte Øieblikke har staaet meget høit, og at Kjøbmænd endog have forlangt 7 Rbd., hvilket dog kun for et enkelt Parti (der ogsaa formodentlig har været særdeles vægtigt har været opnaaet: vil ikke kunne hjemle Grund til forhøiede Bagerpriser, der maae rette sig efter en moderat Gjennemsnitspriis og denne kan her umulig være høiere end i Aarhuus og er i alt Fald lavere end i Kjøbenhavn, med hvis Bagerpriis vi staae paa lige Høide. Efter hvad vi erfare, har Communalbestyrelsen beregnet Rugen efter Priis af 6 Rbd. 2 Mk., men denne Priis ansee vi for at være for høi, da Gjennemsnitsindkjøbsprisen, efter hvad her har været betalt til Bonden og Landmanden, formeentlig ikke bør ansættes høiere end 6 Rbd. Men det er ikke Prisen alene, men ogsaa Beregningsmaaden for Bager taxten, som her bør komme i Betragtning, og det var derfor ønskeligt, at see denne publiceret og underkastet en offentlig Drøftelse, da en Annonce, der blot indeholder en kategorisk Erklæring uden at oplyse denne ved Priis- og Beregningsmaade, ingen synderlig Bedligelse kan yde. Den sande Beroligelse troe vi desuden først opnaaes, naar Politimesteren, saalænge ingen Brødtaxt sættes, controllerer og offentliggjør Brødets Vægt og Priser saaledes som de hos Bagerne ere forefundne og at den offentlige Control, hvorunder Bagerne staae, derved gjøres praktisk virksom.
Aalborg Stiftstidende, 1845-11-28
Det skyldes at meddeles Publicum, at det Offentlige ved Besættelsen af Hjørring Amtsforvalter-Embede dog har taget Hensyn til det almindelige og fremførte Ønske om Lettelse for de fra Hjørring saa langt fjernede Han-Herreds Beboere i Henseende til deres Skatters Forsendelse, som hidtil har maattet skee paa en saa byrdefuld og risicabet Maade. Det er nemlig paalagt den nye Amtsforvalter, 2de Gange om Aaret enten selv eller ved sin ansvarlige Fuldmægtig at foretage en Reise til et bestemmende Sted i Øster Han-Herred og der at opholde sig nogle Dage for at oppebære de Skatter og Afgifter, som Beboerne af Herredet og de nærmest liggende Districter paa bemeldte Sted ville erlægge. Denne Forpligtelse, som dog ikke, hvad indeværende Aars sidste Termins Skatter angaaer, synes at ville blive opfyldt (formodentlig grundet i Embedets sildige Tiltrædelse), efterdi Skatterne ere fordrede erlagte i Hjørring, vil imidlertid, med Hensyn til Hvetbo Herreds Beboere, efter Beskaffenheden af det mellemliggende tildeels passable Terrain, ikke komme disse til synderlig Nytte, og det kunde derfor maaskee være rettest, at Amtsforvalteren paa Reisen til eller fra Han-Herred sigeledes tog Ophold et Sted i den sydlige Deel af Hvetbo Herred, hvorved da og Stedet i Øster-Han Herred kunde vælges saameget sydligere og vestligere. Meddeelt).
Aalborg Stiftstidende, 1845-11-28
Copulerede. J Aarhuus den 25de Novbr.: SkomagerE. Jørgensen og Jfr. Christiane Bærentzen. S. D.: Bødkerm. B. N. Eriknauer og Jfr. Ane Marie Bærentzen. J Gunderup Kirke den 21de, Kirkesanger og Skolelærer Møller af Støvring og Jfr. Ursula Møller af Fjellerad.
Aalborg Stiftstidende, 1845-11-28
Fallit Strømpehandler Lars Pedersen Broberg af Høiberg i Lysgaard Herred, Viborg Amt.
Aalborg Stiftstidende, 1845-11-28
Kbhvns Børscours, d. 25de Novbr. Hamb. k. S. 195 1/2. Bank-Disconto 4 pCt. Disconto paa Vexler paa Hamborg 4 1/2 pCt. N. Spdlr. – a – Rd. Sv. Sdl. 47 a 47 Rbs. 4 pCt. kgl. Obl. 101 ½ a 101 1 Rd. Nation Obl. af 1820 – – Rdr. S. Rigsbank Obl. af 1818, – a - Rbd. r. S. Bankactier 151 a 151 Rbd. r. S.)*) Nationalbankactiernes Priis er med det fra 1ste August d. A. paaløbende Udbytte.
Aalborg Stiftstidende, 1845-11-28
Hamborg Børscours, den 25de Novbr. Bordeaux 190 1/2. St. Petersborg 33 1/2 London 1. S. 13 Mk. 8 3/3 Madrid 45. Lissabon 47 1/2. Amsterdam k. S. 36. 30. Spec. 1 1/2 bedre. Louis, & Frederiksd'orer 11 Mk. 1 1/2 s.
Aalborg Stiftstidende, 1845-11-28
Hals Skibsliste. Jndk. D. 24de Novbr.: T. Johnsen f. Chrsand.; G. Nielsen; H. Eriksen og E. Knudsen f. Østerr., Alle m. Træl.; H. J. Golstorff f. Sønderborg m. Hvede; N. P. Sørensen f. Newc. m. Steenkul, N. Sørensen f. Altona m. Stykg.; P. Gregersen f. Hobro m. Brændeviin. D. 25de: P. H. Rehhoff f. Christiania, ball.; P. H. Grube f. Kiel m. Klude. Udg. D. 24de: J Johansen, J. O. Aamundsen og P. O. Aamundsen, Alle t. Frahald, m. Korn; P. W. Jensen t. Aarh. m. Støbeg. D. 25de: N. Anthonisen t. Engl. m. Korn. (Deasyl, H. Christensen, kommende fra St. Uebes, ankrede paa Rheden, den 25de. J. H. Jessen og J. Christoffersen ligge her for Udg.) – Vinden, d. 26de: Vestlig, stiv Kul, m. Bygeveir. Døde. L. P. Hansens Hustru, Ane Marie, f. Petersen, 61 A.; Værtshuusholder Peder Nielsen; Charlotte Amalie Hoppe, f. Schandorph, 51 1/2 A.; Mette Christine Ranfft, 74 A.; Alle i Kjøbenhavn, Kjøbmd. og Dom, Peder Hansen Rønne, 69 A., i Rønne Forvalter Jørgen Michael Mouritzen, i Aastrup. Major Sehesteds Søn, Jens Wilhelm, paa Dagmarsgaard.
Aalborg Stiftstidende, 1845-11-28
Bekjendtgjørelser. Det alvise Forsyn bortkaldte igaar Eftermiddags til et bedre Liv vor höitelskede Moder, Enkemadame Sophie Thygesen, födt Jelstrup, i den høie Alder af 87 Aar; hvilket hermed veemodsfuld bekjendtgjöres for fraværende Slægt og deeltagende Venner. Aalborg, den 28de Novbr. 1845. Den Afdødes efterladte Børn. De gode Venner og Bekjendte, der idag viste min kjære Broder den sidste Ære, deels ved at ledsage, og deels ved at bære hans jordiske Levninger til Graven, aflægger jeg herved min inderligste Tak. Aalborg, den 27de November 1845. Bruun, Fuldm.
Aalborg Stiftstidende, 1845-11-28
Efterlysning. Delinqventerne Knud Jensen Pot og Laurs Sørensen, Dam, der Natten imellem 22de og 23de de ere undvegne fra Arresterne heri Byen, anmodes Alle og Enhver, hvem de maatte forekomme, at anholde og igjennem vedkommende Øvrighed transportere hertil. Arrestanternes Signalement ere saaledes: Knud Jensen, Pot er 36 Aar gl., over Middelhøide, stærk af Bygning, har blaa Øine, blonde Haar og er frisk af Ansigtsfarve; han var ved Undvigelsen iført: blaa Vadmels Frakke, mørk Klædes Vest med sorte Knapper og kantet med sorte Baand, graa Klædes Beenklæder, Træskostøvler og sort Klædes Kaskjet, Laurs Sørensen Dam er 30 Aar gl., af Middelhøide, har blaae Øine og blonde Haar, var ved Undvigelsen iført: sortblaa Vadmels Trøie, rødstribet Vest med Messingknap, per, graae Klædes Beenklæder, Træskoe og sort Kaskjet med Plyds Kant. Grenaa, den 24de November 1845. Aagaard.
Aalborg Stiftstidende, 1845-11-28
Paa Communalbestyrelsens Vegne bringes det herved til offentlig Kundskab, at Taxten paa et 8 Pd.s Rugbrød, efter de almindelige Regler for Brødtaxtens Sættelse ingenlunde vil for Tiden kunne sættes lavere end 26 s., hvortil Samme nu sælges af Bagerne Aalborg Raadstue, den 26de November 1845. A. Mørch. Wølfferdt. Thorbrøgger, F. Simoni.
Aalborg Stiftstidende, 1845-11-28
Theatret i Aalborg.
Aalborg Stiftstidende, 1845-11-28
Søndagen den 30te November opføres: Hans Sachs, et dramatisk Digt i 4 Acter af Deinhardstein, oversat af Oehlenschläger; derefter: Under Laas og Lukke, Vaudeville i 1 Act, bearbeidet efter det Franske.
Aalborg Stiftstidende, 1845-11-28
Næste Forestilling gives paa Onsdag. Orlamundt.
Aalborg Stiftstidende, 1845-11-28
Brandassurance-Foreningen for Sjørring. og Aalborg Amter vedkommende.
Aalborg Stiftstidende, 1845-11-28
En Generalforsamling i Selskabet sammenkaldes herved til Møde paa Gjæstgivergaarden i Aalborg Fredagen den 19de December, Formiddag Kl. 9. Forhandlingerne ville i det Væsentlige dreie sig om 1. Det til 1ste April d. A. aflagte Regnskab og dets Revision samt Tilsvar til Samme. 2. Foreningens Status til Dato. 3. Forslag om Forandring af Tiden til Regnskabsaarets Begyndelse, samt om Præmien for det følgende Aar. 4. Forslag til Valg af en særskilt Decisor p. t. Aalborg, den 27de November 1845. Directionen.
Aalborg Stiftstidende, 1845-11-28
En Generalforsamling i Aalborg Amts Landoekonomiske Selskab afholdes hos Gjæstgiver Petersen, Løverdagen den 19de Decbr. d. A., Eftermiddag Kl. 2, hvor 1) nye Medlemmer optages; 2) meddeles Underretning om Selskabets Virksomhed i det forløbne Aar; 3) Kassererens Regnskab fremlægges; 4) tages Bestemmelse og Selskabets Virksomhed i det tilkommende Aar. Aalborg, den 12te Novbr. 1845. Bestyrelsen.
Aalborg Stiftstidende, 1845-11-28
Løverdagen den 29ded M., om Aftenen Kl. 8, afholdes Generalforsamling i Selskabet "den borgerlige Forening, ved hvilken tillige ballotteres paa nye Medlemmer. Directionen.
Aalborg Stiftstidende, 1845-11-28
Lysegarn, blegede og ublegede, samt farvede Tvister i de meest brugbare Rummere og Farver, faaes til billige Priser hos Clemmen K. Christensens Enke, ved Vesteraa. Et Fortepiano er tilleie. Adressecomptoiret anviser. Udkommet er, passende for Sognebibliotheker: Underholdning for Menigmand, udgivet af Katechet Fabricius og Boghandler Holm i Horsens 2det H. 12 s. Morskabslæsning for den danske Almue, Nr. 12, 24 s. Qvartalet.
Aalborg Stiftstidende, 1845-11-28
Man subskriberer i Den Reelske Boghandel.
Aalborg Stiftstidende, 1845-11-28
Fra Høker Biebers Boutique i Stedet Nr. 394 paa Algaden udsælges til Høkerhandelen henhørende Artikler til billigst mulige Priser. Justerede Maal og Vægtredskaber i Frederikshavn sælges hos mig til samme Priser som ved Justeerkammeret. i Kjøbenhavn. F. F. Meilby.